b'\n_START_ARTICLE_\nClonmacnoise\n_START_SECTION_\nHist\xc3\xb2ria\n_START_PARAGRAPH_\nSant Ciar\xc3\xa1n juntament amb Diarmait U\xc3\xad Cerbaill van arribar en un centre de comunicacions i punt estrat\xc3\xa8gic, a les conflu\xc3\xa8ncies de les prov\xc3\xadncies de Connacht, Munster i Leinster i van construir la primera esgl\xc3\xa9sia. Era una petita estructura de fusta i la primera de moltes petites esgl\xc3\xa9sies que s\'agrupen en el lloc. Diarmuid seria el primer home a ser coronat Rei d\'Irlanda, alhora queera  un cristi\xc3\xa0 practicant. Ciar\xc3\xa1n va morir menys d\'un any despr\xc3\xa9s per culpa de la febre groga (la Plaga de Justini\xc3\xa0) i va ser enterrat segons s\'informa a l\'esgl\xc3\xa9sia de fusta original, ara el lloc de l\'oratori de pedra del segle IX, conegut com el Temple de Ciar\xc3\xa1n. En els annals es diu que va morir a l\'edat de 33 anys, una de les moltes coincid\xc3\xa8ncies entre la vida Ciar\xc3\xa1n registrat i la de Jesucrist._NEWLINE_El per\xc3\xadode de major creixement de Clonmacnoise va ser entre els segles VIII i XII. Va ser atacat amb freq\xc3\xbc\xc3\xa8ncia durant aquests quatre segles, majorit\xc3\xa0riament pels irlandesos (almenys 27 vegades), els V\xc3\xadkings (almenys 7 vegades) i els anglonormands (com a m\xc3\xadnim 6 vegades). Els primers edificis de fusta van comen\xc3\xa7ar a ser substitu\xc3\xafts per estructures de pedra duradora al segle IX, i la poblaci\xc3\xb3 original de menys de deu homes va cr\xc3\xa9ixer a potser entre 1.500 i 2.000 pels volts del segle XI. Artesans relacionats amb el lloc van crear algunes de les obres d\'art m\xc3\xa9s belles i perdurables amb metall i pedra mai vistes a Irlanda, com el b\xc3\xa0cul Clonmacnoise, conservat al Museu Nacional d\'Irlanda i la Creu de les Escriptures que representa la c\xc3\xbaspide d\'aquests treballs._NEWLINE_Al segle XII Clonmacnoise va comen\xc3\xa7ar el declivi del monestir. Les raons eren diverses, per\xc3\xb2 sens dubte el factor m\xc3\xa9s debilitant va ser el creixement de la ciutat d\'Athlone, al nord del monestir a finals del segle XII. Athlone es va convertir en la principal ciutat comercial de la regi\xc3\xb3 central d\'Irlanda, la ruta m\xc3\xa9s popular per travessar el riu Shannon, aix\xc3\xad com la soluci\xc3\xb3 per defensar millor la regi\xc3\xb3. Molts dels habitants de Clonmacnoise van marxar cap a Athlone, i amb la baixada de la poblaci\xc3\xb3 es va perdre gran part del suport per tal que el lloc produeixi el necessari per mantenir-se. Els antics aliats van comen\xc3\xa7ar a recon\xc3\xa8ixer la disminuci\xc3\xb3 de la influ\xc3\xa8ncia del lloc. L\'aflu\xc3\xa8ncia d\'ordes religiosos continentals com els franciscans, agustins, bendictins... introdueix en aquest en aquest monestir un descens de vocacions per la compet\xc3\xa8ncia d\'altres ordes. Tamb\xc3\xa9 s\'hi ha d\'afegir el canvi a Irlanda del s. XII que va convertir molts conjunts mon\xc3\xa0stics en di\xc3\xb2cesis, aix\xc3\xad, Clonmacnoise va ser designat com a seu d\'una di\xc3\xb2cesi petita i empobrida._NEWLINE_El conjunt, va passar a l\'Esgl\xc3\xa9sia d\'Irlanda un cop vaqn ser suprimits els ordes mon\xc3\xa0stics per part d\'Enric VIII. No fou fins al segle XX que fou retornat al catolicisme i aquest, al seu torn, el va cedir a l\'estat. El 1979 va rebre la visitat del papa Joan Pau II, en el transcurs de la visita pastoral que va fer a Irlanda.\n_START_SECTION_\nEdificis\n_START_PARAGRAPH_\nLa majoria de les esgl\xc3\xa9sies del recinte han estat objecte d\'obres generals de conservaci\xc3\xb3, tamb\xc3\xa9 cal assenyalar que l\'esgl\xc3\xa9sia de les monges (prop d\'1 quil\xc3\xb2metre fora de les instal\xc2\xb7lacions) tamb\xc3\xa9 s\'ha estat rehabilitant._NEWLINE_Temple Fingh\xc3\xadn i Torre de McCarthy: l\'esgl\xc3\xa9sia i torre rodona daten del segle XII i s\xc3\xb3n rom\xc3\xa0niques. Un fet inusual va ser l\'acte de vandalisme que va rebre aquesta esgl\xc3\xa9sia el 1864 per part una persona de Birr en un "festa de plaer" a les set esgl\xc3\xa9sies, com es denominava aquests actes aClonmacnoise. Aix\xc3\xb2 va conduir a un cas hist\xc3\xb2ric, quan es va obrir un proc\xc3\xa9s contra el vandalisme per part de la Corona, a causa dels esfor\xc3\xa7os de la Reial Societat d\'Antiquaris d\'Irlanda. Alguns dels fons que havien estat reclamats per la fiscalia despr\xc3\xa9s van ser utilitzats per la Societat per tal de reparar el sostre de la torre de l\'esgl\xc3\xa9sia. L\'estructura \xc3\xa9s possiblement l\'exemple m\xc3\xa9s primerenc d\'una torre d\'esgl\xc3\xa9sia i el conjunt forma part d\'una estructura \xc3\xbanica a Irlanda._NEWLINE_Temple Connor: Fou utilitzat per l\'Esgl\xc3\xa9sia d\'Irlanda des del segle XVIII. Va ser objecte d\'importants obres de restauraci\xc3\xb3 a la segona d\xc3\xa8cada del segle XX, quan el pendent del sostre es va elevar i l\'espai interior va ser remodelat. L\'esgl\xc3\xa9sia es mant\xc3\xa9 sota els auspicis de la Uni\xc3\xb3 de Parr\xc3\xb2quies d\'Athlone  i cada diumenge durant l\'estiu es fa un servei religi\xc3\xb3s a les quatre de la tarda._NEWLINE_Torre d\'O\'Rourke: Amb el mateix nom des del s.X que prov\xc3\xa9 del rei de Connacht Fergal O\'Rourke. Es va acabar el 1124 pel rei i Gill Crist Ua Maoileoin, abat de Clonmacnoise. 11 anys despr\xc3\xa9s va ser tocada per un llamp, que va destruir el cap de la torre. La part superior de la torre \xc3\xa9s un treball posterior, de manera que s\'especula que la ma\xc3\xa7oneria el va enderrocar en la tempesta de 1135 pot haver estat reutilitzats en la construcci\xc3\xb3 de la torre de McCarthy._NEWLINE_North Cross: La m\xc3\xa9s antiga de les tres creus existents. Data de l\'any 800. Nom\xc3\xa9s la base de pedra calc\xc3\xa0ria i gres de l\'eix (una pedra de mol\xc3\xad antic) ha sobreviscut. La decoraci\xc3\xb3 no \xc3\xa9s cristiana, amb una imatge de Cernunnos, el d\xc3\xa9u celta de la ca\xc3\xa7a i la fertilitat, que apareix a la cara est de l\'eix. Sembla que la pe\xc3\xa7a va ser objecte de vandalisme en algun moment de la hist\xc3\xb2ria, una hip\xc3\xb2tesi que podria explicar el seu estat actual._NEWLINE_Temple Kelly: Tot el que queda d\'aquesta esgl\xc3\xa9sia s\xc3\xb3n els fonaments i els basaments dels murs, que permet veure la mida de l\'esgl\xc3\xa9sia original. _NEWLINE_Temple Ciar\xc3\xa1n: Entre 2.8 i 3.8 metres \xc3\xa9s l\'esgl\xc3\xa9sia m\xc3\xa9s petita de Clonmacnoise. Tradicionalment s\'ha dit que \xc3\xa9s el lloc d\'enterrament de Sant Ciar\xc3\xa1n, ara b\xc3\xa9, les excavacions que s\'han fet no han trobat les restes del sant. _NEWLINE_La Creu de les Escriptures Aquesta creu de 4 metres d\'alt feta de mar\xc3\xa8s \xc3\xa9s una de les m\xc3\xa9s h\xc3\xa0bilment executades de les creus que han sobreviscut a Irlanda, i t\xc3\xa9 un particular inter\xc3\xa8s per la inscripci\xc3\xb3 que cont\xc3\xa9 i que demana una oraci\xc3\xb3 per Flann Sinn, rei d\'Irlanda, i Colman abat que va encarregar la creu. Els dos homes van ser tamb\xc3\xa9 responsables de la construcci\xc3\xb3 de la Catedral. La creu va ser tallada en pedra sorrenca de Clara cap a l\'any 900. La superf\xc3\xadcie de la creu es divideix en panells, que mostren escenes com la Crucifixi\xc3\xb3, el Judici Final i Crist en el sepulcre. L\'original s\'ha traslladat al centre de visitants, mentre que al lloc original s\'hi ha col\xc2\xb7locat una r\xc3\xa8picla._NEWLINE_La Catedral Es va comen\xc3\xa7ar a construir al voltant de l\'any 909  segons el Cronic\xc3\xb3 Scotorum) de Flann i Colm\xc3\xa1n. La porta oest ha estat recentment (i amb una mica de pol\xc3\xa8mica) \xc3\xa0mpliament restaurada amb l\'\xc3\xbas la porta d\'estil g\xc3\xb2tic del nord, sovint anomenat l\'Arc xiuxiuejant, que data de mitjans del segle XV. La Catedral \xc3\xa9s la major de les esgl\xc3\xa9sies de Clonmacnoise.  Rory O\'Connor, l\'\xc3\xbaltim rei d\'Irlanda, va ser enterrat prop de l\'altar el 1198, al costat del seu pare Turlough. La majoria de les tombes que en l\'actualitat es veuen a l\'esgl\xc3\xa9sia s\xc3\xb3n els de la fam\xc3\xadlia Coghlan, el patriarca que \xc3\xa0mpliament va reconstruir la catedral a la segona meitat del segle XVII._NEWLINE_Temple Melaghlin Constru\xc3\xaft el 1200. Tamb\xc3\xa9 s\'anomena l\'Esgl\xc3\xa9sia del Rei pel fet que almenys set generacions de reis Melaghlin es diu que foren enterrats sota l\'estructura. Es creu que l\'esgl\xc3\xa9sia tamb\xc3\xa9 havia estat la seu de l\'scriptorium, la sala on els manuscrits eren produ\xc3\xafts i decorat._NEWLINE_Creu del Sud Es tracta d\'una escultura del segle IX que en origen estava situada a l\'extrem sud de l\'eix central del jaciment. T\xc3\xa9 una escena cristiana a la cara oest: la crucifixi\xc3\xb3 de Crist. Molts creuen que la creu podia haver estat la inspiraci\xc3\xb3 per esculpir m\xc3\xa9s tard part de la Creu de les Escriptures. Una vegada m\xc3\xa9s, l\'original \xc3\xa9s al centre d\'interpretaci\xc3\xb3, amb una r\xc3\xa8plica  al lloc original, per\xc3\xb2 que no \xc3\xa9s massa aconseguida, per exemple, el color \xc3\xa9s equivocat. _NEWLINE_Temple de Dowling constru\xc3\xaft al segle X, aquesta petita esgl\xc3\xa9sia porta el nom d\'Edmund Dowling, que el va reformar el 1689 i va culminar l\'obra amb la col\xc2\xb7locaci\xc3\xb3 d\'una pedra tallada del seu escut de la fam\xc3\xadlia per sobre de la porta. En algun lloc tamb\xc3\xa9 apareix com a esgl\xc3\xa9sia de MacClaffey._NEWLINE_Temple Hurpan constru\xc3\xaft al segle XVII a l\'extrem oriental del Temple de Dowling, aquest annex no tenia cap funci\xc3\xb3 religiosa fora de ser un lloc de sepultura per alguns membres de la parr\xc3\xb2quia local.'